
V I L J A N D I  L I N N
LINNAVOLIKOGU


SOTSIAALKOMISJONI
KOOSOLEKU PROTOKOLL

Viljandi 								        16. aprill 2026   nr 1-13/26/5

Algus kell 16.00, lõpp kell 18.20

Koosolekut juhatas: Ülle Lumi
Protokollis: Sirli-Mai Nurka
Võtsid osa liikmed: Kaidi Braun, Koidu Ilisson, Erika Kiviloo, Taavi Kobin, Ülle Lumi, Kaja Raja, Hiie Silm, Lii Susi, Marko Suvisild, Are Tints
Puudus: Heiki Raudla
Võtsid osa teenistujad: linnapea Jaak Pihlak, abilinnapea Silvia Takkel, taristuehituse projektijuht Heikki Teearu
Koosolekul viibisid: Viljandi Laste ja Perede Tugikeskuse juhataja Siiri Kruuse, Viljandi Perepesa juhataja Eliise Vainurm

Koosolek toimus raekojas.

Läbirääkimised päevakorra asjus.

Komisjoni juhataja tõstis linnapea palvel päevakorrapunkti „Viljandi linna eelarvest mittetulundusliku tegevuse toetamise korra väljatöötamiseks töörühma moodustamine (2026/61)” esimeseks. Samuti teavitas juhataja, et kella 17-ks on planeeritud Viljandi Laste ja Perede Tugikeskuse juhataja Siiri Kruuse ja Viljandi Perepesa juhataja Eliise Vainurme ettekanded.

Komisjon kinnitas päevakorra.

PÄEVAKORD:
1. Viljandi linna eelarvest mittetulundusliku tegevuse toetamise korra väljatöötamiseks töörühma moodustamine (2026/61)
2. Viljandi Linnavalitsuse teenistuskohtade koosseis ja struktuur (2026/62)
3. Loa andmine varaliste kohustuste võtmiseks Viljandi järveäärse piirkonna taristu arendamiseks 2026-2027 (2026/58)
4. Loa andmine varaliste kohustuste võtmiseks Viljandi ordulinnuse külastuskeskkonna parendamiseks (2026/56)
5. Muud küsimused




PÄEVAKORRAPUNKT NR 1
Viljandi linna eelarvest mittetulundusliku tegevuse toetamise korra väljatöötamiseks töörühma moodustamine (2026/61)
KUULATI:
J. Pihlak – ette on valmistatud eelnõu töörühma moodustamiseks, töörühma eesmärk on välja töötada kord toetuste eraldamiseks. Kui tavapäraselt on selliseid kordasid välja töötanud linnavalitsus, siis seekord teeb linnavalitsus ettepaneku koostada see koostöös kõigi volikogus esindatud poliitiliste jõududega.

Komisjoni juhataja tegi ettepaneku toetada eelnõu. Vastuväiteid ei olnud.

OTSUSTATI:
Toetada eelnõu „Viljandi linna eelarvest mittetulundusliku tegevuse toetamise korra väljatöötamiseks töörühma moodustamine (2026/61)“.


PÄEVAKORRAPUNKT NR 2
Viljandi Linnavalitsuse teenistuskohtade koosseis ja struktuur (2026/62)
KUULATI:
J. Pihlak – eelnõu eesmärk on koondada üks õigusteenistuse spetsialisti ametikoht 0,5 koormusega ja registripidaja ametikoht 1,0 koormusega. Aja jooksul on mitmed registripidamisega seotud tööprotsessid automatiseeritud. Ümber korraldatakse asjaajamisteenistuse töö, mis võimaldab ka eelpooltoodud ametikoha koondada.

Tähelepanek:
K. Ilisson – eelnõus parandada „personalijuht“ personalispetsialistiks, kuna sellist ametikohta linnavalitsuse ei ole.

Komisjoni juhataja pani eelnõu hääletusele.
Hääletati:
10 poolt, 0 vastu ja erapooletut

OTSUSTATI: 
Toetada eelnõu „Viljandi Linnavalitsuse teenistuskohtade koosseis ja struktuur (2026/62)“.


PÄEVAKORRAPUNKT NR 3
Loa andmine varaliste kohustuste võtmiseks Viljandi järveäärse piirkonna taristu arendamiseks 2026-2027 (2026/58)
KUULATI:
S. Takkel – eelnõuga küsib Viljandi Linnavalitsus volikogult luba kasutada 2026. aastal eelarvelisi vahendeid ühe miljoni euro ulatuses investeeringute reservi realt, et alustada tegevusi Viljandi järveäärse piirkonna arendamiseks. Lisaks küsib linnavalitsus luba jätkata arendustegevusi ka 2027. aastal ning planeerida nendeks tegevusteks 2027.aasta eelarvesse 500 000 eurot. Nimetatud summad on välja toodud ka Viljandi Linnavolikogu 25.09.2025 määruses nr. 76 „Viljandi linna eelarvestrateegia aastateks 2025-2029“.

Tähelepanek:
K. Braun – parandada eelnõus punkt 2 sõnastust järgmiselt: „Rahalised vahendid 500 000 euro ulatuses tuleb vastavalt Viljandi linna eelarvestrateegiale aastateks 2025–2029 planeerida 2027. aasta eelarvesse.“, kuna nii on keeleliselt korrektsem.

Komisjoni juhataja pani eelnõu hääletusele.
Hääletati:
10 poolt, 0 vastu ja erapooletut

OTSUSTATI: 
Toetada eelnõu „Loa andmine varaliste kohustuste võtmiseks Viljandi järveäärse piirkonna taristu arendamiseks 2026-2027 (2026/58)“.


PÄEVAKORRAPUNKT NR 4
Loa andmine varaliste kohustuste võtmiseks Viljandi ordulinnuse külastuskeskkonna parendamiseks (2026/56)
KUULATI:
S. Takkel andis lühiülevaate eelnõust ning põhjendas, miks juhtivkomisjon eelnõu ei toetanud ja tegi ettepaneku suunata see teisele lugemisele.

OTSUSTATI:
Toetada juhtivkomisjoni otsust ning võtta informatsioon teadmiseks.


T. Kobin lahkus koosolekult 17:05.


PÄEVAKORRAPUNKT NR 5
Muud küsimused
KUULATI:
Viljandi Laste ja Perede Tugikeskuse tegevusi tutvustas juhataja Siiri Kruuse. (Lisa 1)

L. Susi lahkus koosolekult 17:35.

Viljandi Perepesa tegevusi tutvustas juhataja Eliise Vainurm. (Lisa 2)

OTSUSTATI:
Informatsioon võtta teadmiseks.


(allkirjastatud digitaalselt)					(allkirjastatud digitaalselt)
Ülle Lumi							Sirli-Mai Nurka
koosoleku juhataja						protokollija

